Panera cheuita

La panera cheuita a l'é 'n tipo ëd bodin italian che as prepara butand ansema panera e sùcher e giontand la smens ëd la vanilia e ëdcò la còla ëd pèss për felo vnì dur ant ël frigo.

 Stòria 
As trata d'un doss d'orìgin piemontèisa e as pensa che la soa surtìa as riferissa ai primi ani dël '900. Circa l'invension ëd la panera cheuita, as dis che a sìa stàit un Cusinè Coneèis ëd nom Ettore Songia, che ant la metà dij ani '60 a l'avrìa inventà l'arseta d'ës doss sì come lo cognossoma e lo mangioma ancheuj. Ël doss a l'é ëd mòda an tuta Italia, solitament as serv compagnà con fruta dël bosch, sùcher caramlà o cicolata.

 Ant ël Mond 
Arsete come costa as peulo trovesse an Grecia, Fransa e Anghiltèra. Al pòst ëd la còla ëd pess quàiche arsete a dòvro ël bianch ëd l'euv për assodela. An Danimarca ël tradissional "Moos Kwit" a l'é un doss al cuciar istess a la panera cheuita, 'me ch'a l'é conossùa come arseta ëd la region Piemont. Ant j'arsetari danèis as les che l'arseta pì antica dël Moos Hwit a l'é staita scrita da Henrik Harpestraeng, mòrt ant ël 1244.

Categorìa:Mangé